ยังพยายามหาเหตุผลอธิบายการที่ #กกต วางแผนจัดการเลือกตั้งใหญ่ท้องถิ่นอบจ.ในวันเสาร์แทนที่จะเป็นวันอาทิตย์ที่2ก.พ.เหมือนการเลือกตั้งใหญ่ระดับท้องถิ่นและระดับประเทศทุกครั้งที่ผ่านมา การจัดการเลือกตั้งวันเสาร์อาจทำให้คนที่ทำงานบริษัทหรือโรงงานหลายแห่งที่ต้องทำงานวันเสาร์ต้องมีความยากลำบากหรืออาจเสียโอกาสไปใช้สิทธิเลือกตั้ง รวมถึงกลุ่มประชาชนที่ทำงานอยู่คนละจังหวัดที่ตนเองมีสิทธิเลือกตั้งต้องใช้เวลาเดินทางกลับภูมิลำเนาตนเองเพื่อไปใช้สิทธิอีกด้วย

การวางแผนให้มีการจัดการเลือกตั้งในวันเสาร์แทนที่จะเป็นวันอาทิตย์ ดูแล้วตั้งข้อสังเกตได้ว่าอาจเป็นการสร้างความยากลำบากมากกว่าการอำนวยความสะดวกให้กับประชาชนผู้มีสิทธิ์เลือกตั้ง จึงอยากให้กกต. ช่วยออกมาชี้แจงให้ประชาชนได้รับทราบถึงเหตุผล

 และเนื่องจากวันที่ประกาศออกมายังเป็นแค่แผนงาน ผมจึงคิดว่าประชาชนส่วนใหญ่จะชื่นชมและขอบคุณกกต.อย่างมากถ้าจะเปลี่ยนให้กลับไปจัดการเลือกตั้งในวันอาทิตย์เหมือนการเลือกตั้งที่ผ่านมาเพื่อช่วยอำนวยความสะดวกและเพิ่มโอกาสการมีส่วนร่วมให้ผู้มีสิทธิ์เลือกตั้งอย่างที่ควรจะเป็นครับ

#เลือกตั้งอบจ #เลือกตั้งท้องถิ่น
#กกต
#กกต